**A Ford a Hannoveri Haszongépjármű Kiállításon mutatja be a kommunikáló és elektromos hajtású Transit modellek új generációját**

* Európa első számú haszongépjármű-márkája, a Ford a Hannoveri Haszongépjármű Kiállításon mutatja be új generációs Transit modelljeit, beépített kommunikációs megoldásokkal és fejlett elektromos hajtási rendszerekkel
* Világpremier: új, 2 tonnás Transit még kedvezőbb üzemanyag-fogyasztással és hasznos teherbírással, plusz a szegmensben elsőként alkalmazott 48 voltos mild hibrid (mHEV) technológiával
* Az innovatív Transit Custom plug-in hibrid (PHEV) sorozatgyártásra érett változatának bemutatása; az autó 2019-ben jelenik meg a piacon
* A Ford bemutatja az egymással és környezetükkel kommunikáló járművekhez kifejlesztett fejlett telematikai és adatszolgáltatási megoldásait, amelyek segítségével a flottaüzemeltetők optimalizálhatják járműveik hatékonyságát és kihasználtságát
* A Gamescom szakvásáron bemutatott új Ranger Raptor – Európa legkelendőbb pickupjának legkeményebb, nagy teljesítményű változata – Hannoverben is látható lesz

**2018. szeptember 10.** – A Ford még inkább megszilárdítja az európai haszongépjármű-piacon megszerzett elsőségét. a Ford ma bejelentette, hogy a 2018. szeptember 20-27. között Hannoverben megrendezett IAA Haszongépjármű Kiállításon. mutatja be a Transit modell legújabb generációs, kommunikáló és részben elektromos hajtású változatát.

A Ford elkötelezetten törekszik arra, hogy európai haszongépjármű-kínálatában is biztosítsa a konnektivitás előnyeit. A vállalat hannoveri standján számos olyan modell lesz látható, amelyekbe fedélzeti modemet építettek (ezek egyike a világon elsőként itt bemutatkozó új, 2 tonnás Transit lesz), és a Ford olyan termékeket is bemutat majd, amelyeket a flottaüzemeltető cégek tevékenységének optimalizálására fejlesztettek ki.

A Ford haszongépjárműveinek innovációja több elektromos hajtású modellben is testet ölt, köztük az immár sorozatgyártásra érett Transit Custom plug-in hibridben (PHEV), valamint az új Transitban, amit a szegmensben elsőként alkalmazott 48 voltos mild hibrid (mHEV) rendszer hajt.

“Hannover izgalmas újdonsága lesz a Transit haszongépjárművek új generációja, amelyek már ‘kommunikációra születtek’,” nyilatkozta Hans Schep, a Ford Európa haszongépjármű részegének vezérigazgatója. “A fejlett konnektivitás és a piacot látványosan átalakító elektromos hajtásláncok óriási lehetőséget biztosítanak arra, hogy új értékeket kínálhassunk vásárlóinknak.”

**Új Transit – magasabb termelékenység, mHEV hatékonyság**

Az új, 2 tonnás Transit modell üzemanyag-takarékosabb motorokkal, nagyobb hasznos teherbírással, beépített konnektivitással és fejlettebb vezetősegítő technológiákkal lép majd piacra a 2019-es év közepén; a vállalat mérnökei áttervezték az autó orr-részét és belső terét, valamint továbbfejlesztették a rakodóteret.

A még alacsonyabb fenntartási költséget biztosító, modernizált 2,0 literes EcoBlue dízelmotor mellett az új Transit vásárlói – a manuális sebességváltós modellekhez – megrendelhetik a 48 voltos mHEV technológiát is, ami tovább javítja az autó üzemanyag-fogyasztását, különösen a gyakori elindulásokkal-megállásokkal tarkított városi forgalomban. Az mHEV rendszer elektromos árammá alakítja és egy 48 voltos lítium-ion akkumulátorban tárolja a lassítás energiáját, amit a jármű hajtásában és az elektromos berendezések működtetésében hasznosít.

**Transit Custom PHEV – nulla károsanyag-kibocsátás, a hatótáv csökkenése nélkül**

A Ford innovatív Transit Custom PHEV modelljében egy fejlett hibrid rendszer működik, amely akár 50 kilométert is képes megtenni nulla károsanyag-kibocsátással, és a hatótávolság kiterjesztéséről a többszörösen díjnyertes 1,0 literes EcoBoost benzinmotor gondoskodik. Az EcoBoost motor tölti a beépített akkumulátorokat, amikor a külső töltések között hosszabb távolságot kell megtenni, így az autó üzemeltetői kimagasló gazdaságosságra és rugalmasságra számíthatnak, nem beszélve a több mint 500 kilométeres hatótávolságról.

A Hannoverben már végleges, sorozatérett formájában kiállított PHEV-modell kompakt, folyadékhűtéses, lítium-ion akkumulátorcsomagja a rakodótér padlója alatt kapott helyet, így a teljes hasznos tér ugyanakkora, mint a hagyományos hajtású áruszállítóban. A kabin a legújabb Transit Custom vadonatúj belső formatervével készül, amit egy külön PHEV-információs kijelző egészít ki.

**Ford Telematika és Ford Adatszolgáltatás – segítség a flottaüzemeltetőknek**

Hannoverben a Ford két olyan megoldást is bemutat, amit a Ford Intelligens Mobilitás részleg fejlesztett ki a flottaüzemeltetők számára. Ezek megalkotásához számos iparág különféle méretű flottáitól gyűjtöttek fontos információkat, majd mindezt kiegészítették a Ford elmélyült szakismeretével saját járműveiről és járműadatairól.

A Ford Telematika egy internet-alapú alkalmazás segítségével biztosítja, hogy a flottaüzemeltetők javítsák járműveik kihasználtságát, javítsák autóik rendelkezésre állását, optimalizálják az üzemeltetési költségeket és menedzseljék sofőrjeik munkáját. A másik termék, a Ford Adatszolgáltatás lehetővé teszi, hogy a flottaüzemeltetők saját alvállalkozóikkal együtt hozzáférjenek az OEM-szintű járműadatokhoz (amelyek a járművekből közvetlenül a “felhőbe” kerülnek), s ennek alapján alakítsák ki a kifejezetten saját vállalatukra szabott megoldásokat.

**Az új Ranger Raptor most Hannoverre is lesújt**

A kölni Gamescom szakvásáron történt bemutatkozása után az új Ranger most először lesz látható egy autóipari rendezvényen. Az autót a Ford Performance fejlesztette ki az off-road rajongók számára, és az első Ranger Raptorokat 2019 közepén vehetik át a vásárlók. Az új modellt a Ford 2,0 literes EcoBlue motorjának biturbó változata hajtja,amelynek 213 lóerős teljesítményét és 500 Nm forgatónyomatékát egy új, 10 fokozatú automata sebességváltó továbbítja a kerekekhez.

A csúcs-Ranger tekintélyt parancsoló kiállásáról tekintélyes méretek és extrém stíluselemek gondoskodnak, az autó nagy sebességű off-road képességeit pedig az egyedi Ford Performance futómű biztosítja.

# # #

\* Az üzemanyag-fogyasztás és a CO₂-kibocsátás hivatalos adatait az értékesítés megkezdéséhez közelebbi időpontban teszi közzé a Ford

Az üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb EC/692/2008 direktíva alapján regisztrálták. Az üzemanyag-fogyasztási és CO2-kibocsátási adatok egy járműtípusra, nem pedig egy adott járműre vonatkoznak. Az alkalmazott tesztelési eljárás lehetővé teszi a különféle járműtípusok és különféle gyártmányok összehasonlítását. A közúti üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatai eltérhetnek az itt közölt adatoktól, mivel ezeket befolyásolhatja a vezetési stílus, akárcsak egyéb, nem műszaki jellegű tényezők is. A CO2 egy üvegházhatású gáz, ami a legnagyobb mértékben felelős a globális felmelegedésért.

2017. szeptember 1-től kezdve egyes új autók típusbizonyítványát már a legújabb (EU) 2017/1151 direktíva alapján, a Világszinten Összehangolt Könnyűgépjármű-Vizsgálati Eljárással (WLTP) készítik, ami egy új, életszerűbb vizsgálati módszer az üzemanyag-fogyasztás és a CO2-kibocsátás mérésére. 2018 szeptemberétől kezdve a WLTP teljes egészében felváltja a jelenleg használatos Új Európai Vezetési Ciklus (NEDC) eljárást. A NEDC kivezetésének időszakában a WLTP által mért üzemanyag-fogyasztási és CO₂-értékeket visszaszámítják az NEDC szabvány szerinti értékekre; ez lesz a 'korrelációs eljárás'. Az új értékek némileg különböznek majd a korábbi fogyasztási és emissziós értékektől, mivel a vizsgálat néhány eleme is megváltozik, így előfordulhat, hogy ugyanazon járműhöz különböző üzemanyag-fogyasztási és a CO2-kibocsátási adatok tartoznak majd.

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 201.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 54.000 alkalmazottat, az összevont, illetve nem összevont közös vállalkozásokkal együtt pedig mintegy 69.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |